B4-0685, 0686, 0687, 0688, 0689, 0690 και 0691/98

Ψήφισμα σχετικά με την έκβαση της συνόδου του Ευρωπαϊκού Συμβουλίου στο Κάρντιφ στις 15-16 Ιουνίου 1998

Το Ευρωπαϊκό Κοινοβούλιο,

- έχοντας υπόψη τα συμπεράσματα της συνόδου του Ευρωπαϊκού Συμβουλίου στο Κάρντιφ στις 15-16 Ιουνίου 1998,

1. σημειώνει την απόφαση των αρχηγών κρατών και κυβερνήσεων να προβούν σε μια ευρεία θεσμική μεταρρύθμιση, προκειμένου να καταστεί δυνατή μια ταχεία διεύρυνση σύμφωνα με την επιθυμία που έχει εκφράσει επανειλημμένως το Ευρωπαϊκό Κοινοβούλιο[semigr ]

2. επιβεβαιώνει ότι είναι πρόθυμο να συμμετάσχει στην προετοιμασία των μεταρρυθμίσεων αυτών, για τις οποίες θα πρέπει να καταρτισθεί σαφές χρονοδιάγραμμα[semigr ]

3. επαναβεβαιώνει τη δέσμευσή του για μιαν Ευρώπη κοντά στους πολίτες[semigr ] υπογραμμίζει, προς το σκοπό αυτό, την ανάγκη μεγαλύτερης ολοκλήρωσης στους τομείς της ΚΕΠΠΑ, των εσωτερικών υποθέσεων και της δικαιοσύνης[semigr ]

4. σημειώνει τη διοργάνωση άτυπης συνόδου κορυφής κατά τη διάρκεια της Αυστριακής Προεδρίας τον Οκτώβριο 1998, με στόχο να επανεξετασθούν οι τρόποι ώστε η ΕΕ να γίνει πιό οικεία και πιό προσπελάσιμη για τον λαό, πιό αποτελεσματική και καλύτερα προετοιμασμένη για τη διεύρυνση[semigr ] στο πλαίσιο αυτό, ζητεί από το Ευρωπαϊκό Συμβούλιο να εστιάσει τις προσπάθειές του στην ενδυνάμωση της δημοκρατικής νομιμότητας και να ορίσει την επικουρικότητα ως μια διάσταση της ευρωπαϊκής ολοκλήρωσης[semigr ]

Οικονομική πολιτική

5. χαιρετίζει το γεγονός ότι η Σύνοδος Κορυφής του Κάρντιφ, φέρνοντας προς συζήτηση τη διαδικασία που είχε αποφασισθεί στο Λουξεμβούργο, εξέτασε τα εθνικά προγράμματα απασχόλησης, συμβάλλοντας έτσι στην επίσπευση της διαδικασίας μέσω της εφαρμογής τους[semigr ] καλεί τα κράτη μέλη κατεπειγόντως να βελτιώσουν και να εφαρμόσουν τα εθνικά προγράμματα απασχόλησης καθώς και τα μέτρα που αυτά περιλαμβάνουν[semigr ]

6. σημειώνει τις γενικές κατευθύνσεις που θα διέπουν το μελλοντικό έργο του Ευρωπαϊκού Συμβουλίου σχετικά με την απασχόληση, όπου πρέπει να προβλέπεται η ενίσχυση της δράσης για την ισότητα ευκαιριών, αλλά ζητεί εντούτοις να μεταστοιχειωθούν οι προσανατολισμοί αυτοί σε συγκεκριμένες προτάσεις προς δράση[semigr ]

7. καλεί το Συμβούλιο και την Επιτροπή να εργασθούν παραλλήλως για την ανάπτυξη τόσο των γενικών προσανατολισμών απασχόλησης όσο και των μακροοικονομικών, ούτως ώστε η αναμενόμενη βιώσιμη μεγέθυνση να μετατραπεί σε θέσεις εργασίας [semigr ]

8. χαιρετίζει το γεγονός ότι οι κοινωνικοί εταίροι εκλήθησαν σε ανταλλαγή απόψεων με την «τρόικα» την παραμονή του Ευρωπαϊκού Συμβουλίου και χαιρετίζει την πρόθεση της αυστριακής προεδρίας να οργανώσει, τον Νοέμβριο του 1998, σεμινάριο με τους κοινωνικούς εταίρους για τη διερεύνηση περαιτέρω τρόπων βελτίωσης του κοινωνικού διαλόγου[semigr ]

9. διαπιστώνει ότι το σχέδιο σύστασης της Επιτροπής επί των μεγάλων κατευθυντηρίων γραμμών των οικονομικών πολιτικών εξασθένισε ήδη προτού παρουσιασθεί στο Ευρωπαϊκό Συμβούλιο και δεν λαμβάνει πλέον υπόψη τις συστάσεις κατά χώρα, τη στιγμή που επιβάλλεται ένας ενισχυμένος συντονισμός των οικονομικών πολιτικών των κρατών μελών στο πλαίσιο μιας αρμονικής λειτουργίας της οικονομικής και νομισματικής Ένωσης[semigr ]

Διεύρυνση/Ατζέντα 2000

10. επισημαίνει ότι το Ευρωπαϊκό Συμβούλιο του Κάρντιφ απλώς πρότεινε ένα γενικό χρονοδιάγραμμα για τις προτάσεις της Ατζέντα 2000 όσον αφορά την εξέλιξη της μεταρρύθμισης της ΚΓΠ, τα Διαρθρωτικά Ταμεία και το Ταμείο Συνοχής, καθώς και τη μελλοντική χρηματοδότηση, και καλεί επ' αυτού το Ευρωπαϊκό Συμβούλιο της Βιέννης, τον Δεκέμβριο 1998, να καταλήξει σε γενική πολιτική συμφωνία για τα θέματα αυτά, προκειμένου να μπορέσουν να ολοκληρωθούν οι νομοθετικές διαδικασίες για όλες τις πτυχές της Ατζέντα 2000 εγκαίρως, πριν από τις επόμενες ευρωπαϊκές εκλογές[semigr ]

Περιβάλλον

11. όσον αφορά την έκθεση που εξεπόνησε η Επιτροπή για την ενσωμάτωση των παραμέτρων περιβάλλοντος και βιώσιμης ανάπτυξης σε άλλες πολιτικές ως γενικό θέμα, καλεί το Συμβούλιο να ζητήσει από την Επιτροπή να προτείνει δεσμευτική νομοθεσία για την ενσωμάτωση των παραμέτρων περιβάλλοντος και βιώσιμης ανάπτυξης, καθώς και για την προστασία των καταναλωτών υπό μορφήν οδηγίας πλαισίου[semigr ] είναι της γνώμης ότι η πρόοδος στο θέμα αυτό θα πρέπει να αξιολογηθεί περαιτέρω και να ληφθούν οι ενδεδειγμένες αποφάσεις κατά το Ευρωπαϊκό Συμβούλιο της Βιέννης, τον Δεκέμβριο 1998[semigr ]

Δικαιοσύνη και εσωτερικές υποθέσεις

12. σημειώνει την πρόθεση του Συμβουλίου να αναπτύξει νέα στρατηγική 2000-2004 για τα ναρκωτικά, και παροτρύνει το Συμβούλιο να ενημερώσει και να ζητήσει τη γνώμη του Κοινοβουλίου σχετικά με αυτή καθώς και για οποιαδήποτε άλλη πρωτοβουλία ενδέχεται να αναλάβει στο μέλλον με τρίτες χώρες στον τομέα της δικαιοσύνης και των εσωτερικών υποθέσεων[semigr ]

13. εκφράζει τη λύπη του διότι, παρόλες τις δικαιολογημένες προσδοκίες, η Europol δεν θα λειτουργήσει από την 1η Ιουλίου 1998, δεδομένου ότι τούτο απαιτεί την πλήρη κύρωση όχι μόνον της συμβάσεως αλλά και του σχετικού πρωτοκόλλου[semigr ] εκφράζει εκ νέου την αποδοκιμασία του για την έλλειψη οποιασδήποτε προόδου ως προς τη δικαιοδοσία του Δικαστηρίου των ΕΚ και τον κοινοβουλευτικό έλεγχο σε σχέση με τη Σύμβαση Europol[semigr ]

Εξωτερικά θέματα

14. καλεί το Συμβούλιο και τα κράτη μέλη να καταβάλουν κάθε προσπάθεια για να επιτύχουν τη δημιουργία ενός αξιόπιστου, αποτελεσματικού και ανεξάρτητου Διεθνούς Ποινικού Δικαστηρίου στη Διπλωματική Διάσκεψη που άρχισε στη Ρώμη στις 15 Ιουνίου 1998[semigr ]

15. σημειώνει τα γενικά συμπεράσματα της Συνόδου Κορυφής ΕΕ/ΗΠΑ της 18ης Μαΐου 1998, ιδίως δε τις εξελίξεις σε σχέση με τον νόμο Helms-Burton/D' Amato, ενώ αποδοκιμάζει τις ελλείψεις του συμβιβασμού που επιτεύχθηκε στο θέμα αυτό[semigr ] επαναλαμβάνει την έντονη αντίθεσή του προς εξωεδαφικούς νόμους αυτού του είδους και ζητεί εν προκειμένω τη διαμόρφωση ενιαίας ευρωπαϊκής θέσης[semigr ]

16. επικροτεί την κοινή απόφαση η οποία περιλαμβάνεται στη Δήλωση που εγκρίθηκε από το Ευρωπαϊκό Συμβούλιο του Κάρντιφ σχετικά με το Κοσσυφοπέδιο, καθώς και την εκ μέρους του Ευρωπαϊκού Συμβουλίου προώθηση ενός πλήρους φάσματος εναλλακτικών λύσεων που να επιτρέπουν έντονη και ταχεία απόκριση στην υπό διαμόρφωση κατάσταση, σε στενό συντονισμό με τους άλλους διεθνείς οργανισμούς[semigr ]

17. χαιρετίζει τις προσπάθειες που κατέβαλαν τόσο η βρετανική προεδρία όσο και η Ευρωπαϊκή Ένωση και οι Ηνωμένες Πολιτείες στη Μέση Ανατολή, προκειμένου να πείσουν όλα τα εμπλεκόμενα μέρη να ευθυγραμμιστούν με τις αμερικανικές προτάσεις που διατυπώθηκαν κατά τις πρόσφατες συναντήσεις στο Λονδίνο[semigr ]

18. καλεί το Συμβούλιο να ανταποκριθεί θετικά και σύντομα στις νέες εμπορικές προτάσεις της Νοτίου Αφρικής, βελτιώνοντας με τη σειρά του τις εμπορικές του προτάσεις προς τη χώρα αυτή, προκειμένου να καταστεί δυνατή η ταχεία ολοκλήρωση των διαπραγματεύσεων σε ισότιμη βάση[semigr ]

Άλλα θέματα

19. χαιρετίζει με ικανοποίηση τα συμπεράσματα του Ευρωπαϊκού Συμβουλίου που αφορούν την ειρηνευτική διαδικασία στην Ιρλανδία και διατυπώνει την ένθερμη ευχή όπως η διαδικασία αυτή εξακολουθήσει να εξελίσσεται προς την ορθή κατεύθυνση χάρη κυρίως στη δημιουργία των κατάλληλων οικονομικών μέσων και στην αλληλεγγύη των ευρωπαϊκών χωρών[semigr ]

20. παροτρύνει το Συμβούλιο να υποστηρίξει πλήρως τη θέσπιση κοινού καθεστώτος για τους βουλευτές του ΕΚ, όπως προβλέπει η Συνθήκη του Άμστερνταμ[semigr ] αναλαμβάνει εν τω μεταξύ τη δέσμευση να θεσπίσει σύστημα σύμφωνα με το οποίο όλες οι αποζημιώσεις των βουλευτών του ΕΚ θα ανταποκρίνονται στα πραγματικά έξοδα[semigr ]

21. εκφράζει την απογοήτευσή του για το γεγονός ότι, μετά τις πρόσφατες αποφάσεις του Δικαστηρίου σχετικά με τις αναγκαίες νομικές βάσεις για την έγκριση δαπανών από την Επιτροπή,το Συμβούλιο και η Επιτροπή δεν έλαβαν απόφαση για τις νομικές βάσεις που απαιτούνται ώστε να τεθούν σε εφαρμογή τα προγράμματα προτεραιότητας της ΕΕ και τα σχέδια που δικαιούνται χρηματοδότησης στο πλαίσιο των προγραμμάτων αυτών και που έχουν ιδιαίτερα θετικό αντίκτυπο στο λαό της Ευρώπης[semigr ] καλεί το Συμβούλιο να συμφωνήσει, στο πλαίσιο του τριμερούς διαλόγου, σε ενδιάμεσα μέτρα προκειμένου να εξασφαλισθεί η χρηματοδότηση σχεδίων ζωτικής σημασίας[semigr ]

22. αναθέτει στον Πρόεδρό του να διαβιβάσει το παρόν ψήφισμα στο Ευρωπαϊκό Συμβούλιο, το Συμβούλιο, την Επιτροπή και τα κοινοβούλια των κρατών μελών.